**NAGY GYÖRGYNÉ EV. ADATVÉDELMI TÁJÉKOZTATÓJA**

**A TÁJÉKOZTATÓBAN HASZNÁLT FOGALMAK**

A Tájékoztatóban használt fogalmak megfelelnek az Infotv-ben, illetve a GDPR-ban meghatározott fogalmaknak, illetve azok értelmezésének. A Szabályzat a GDPR 4. cikkében foglalt alábbi fogalmakat használja:

* **„Személyes adat”:** azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható.
* **„Adatkezelés”:** a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés, továbbítás, terjesztés vagy egyéb módon történő hozzáférhetővé tétel, összehangolás vagy összekapcsolás, korlátozás, törlés, illetve megsemmisítés.
* **„Az adatkezelés korlátozása”:** a tárolt személyes adatok megjelölése jövőbeli kezelésük korlátozása céljából.
* **„Adatkezelő”:** az a természetes jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza.
* **„Adatfeldolgozó”:** az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel.
* **„Címzett”:** az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e.
* **„Harmadik fél”:** az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy az adatfeldolgozó közvetlen irányítása alatt a személyes adatok kezelésére felhatalmazást kaptak.
* **„Az érintett hozzájárulása”:** az érintett akaratának önkéntes, konkrét és megfelelő tájékoztatáson alapuló egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez.
* **„Felügyeleti szerv”:** egy a tagállam által a GDPR 51. cikknek megfelelően létrehozott független közhatalmi szerv.
* **„Adatvédelmi incidens”:** a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi.

**A VÁLLALKOZÓ ÁLTAL HASZNÁLT ADATKEZELÉSEK JOGI ALAPJAI**

A Vállalkozó személyes adatkezeléseinek jogi alapjai a következők:

* Az érintett önkéntes és kifejezett **hozzájárulása**.
* Az adatkezelés **jogszabályi rendelkezésen** alapul.
* Az adatkezelés **olyan szerződés teljesítéséhez szükséges**, amelyben az érintett az egyik fél, vagy pedig az adatkezelés a szerződés megkötését megelőzően az érintett kérésére történő lépések megtételéhez szükséges.
* Az adatkezelés **az adatkezelő vagy egy harmadik fél jogos érdekeinek** érvényesítéséhez szükséges, kivéve, ha az ezen érdekeltek érdekeivel szemben elsőbbséget élveznek az érintett olyan érdekei vagy alapvető jogai és szabadságai, amelyek a személyes adatok védelmét teszik szükségessé. Ezekben az esetekben a Vállalkozó mindig elvégzi **a szükséges kockázat elemzést** és annak eredménye alapján dönt az adatkezelésről.

**AZ ÉRINTETT JOGAINAK BIZTOSÍTÁSA**

A Vállalkozó kiemelt figyelmet fordít arra, hogy az érintett alapos és érthető tájékoztatást kapjon a személyes adatai kezelésével kapcsolatos valamennyi lényeges körülményről, így különösen:

* a Vállalkozónak, mint adatkezelőnek és az esetleges adatfeldolgozónak a kilétéről,
* személyes adatai kezelésének céljáról és a kezelés jogalapjáról,
* amennyiben a jogalap az érintett beleegyezésén alapul, azt be kell szerezni, ha a jogalap valamely jogszabályi rendelkezés, akkor azt kell az érintettel közölni, ha pedig a jogalap az adatkezelő vagy harmadik személy jogos érdeke, akkor erről kell felvilágosítani az érintettet,
* a személyes adatok címzettjeiről, ahová azokat továbbítják,
* a személyes adatok kezelésének időtartamáról,
* a személyes adatok kezelésével kapcsolatos jogairól és a számára nyitva álló jogorvoslati lehetőségekről,
* amennyiben a személyes adatokat a Vállalkozó nem az érintettől szerezte be, akkor az előbbieken túlmenően arról is, hogy a Vállalkozó azokat milyen forrásból szerezte, illetve a forrás nyíltan hozzáférhető volt vagy sem.

Amennyiben az adatokat a Vállalkozó az érintettől gyűjtötte, a tájékoztatást a gyűjtés megkezdésekor megadja. Amennyiben az adatgyűjtés más forrásból származik a Vállalkozó az adatok megszerzésétől számított ésszerű határidőn – legkésőbb egy hónapon – belül, illetve az érintettel való első kapcsolat felvételkor tájékoztatja őt**. („ az érintett tájékoztatáshoz való joga”)**

A Vállalkozó biztosítja az érintett számára, hogy visszajelzést kapjon, arra vonatkozóan, hogy személyes adatainak kezelése folyamatban van-e, a kezelés adott stádiumában mi az adatkezelés célja. Továbbá jogosult az összes olyan kérdésről felvilágosítást kapni, amelyekről az adatkezelés megkezdésekor is tájékoztatja őt a Vállalkozó**. („ az érintett hozzáférési joga”)**

A Vállalkozó köteles az érintett kérésére, illetve saját észlelés esetén is késedelem nélkül helyesbíteni az érintettre vonatkozó pontatlan személyes adatokat. Az érintettnek joga van arra is, hogy figyelemmel az adatkezelés céljára, kérje a rá vonatkozó személyes adatok kiegészítését**. („ az érintett helyesbítéshez való joga”)**

A Vállalkozó köteles az érintettre vonatkozó személyes adatokat haladéktalanul törölni, ha :

* a személyes adatok kezelésének célja megszűnt vagy a kezelés jogalapja a továbbiakban már nem áll fenn,
* a személyes adatokat jogellenesen kezelték**. („ az érintett törléshez – elfeledtetéshez - való joga”)**

A Vállalkozó az érintett kérésére korlátozza az adatkezelést, ha:

* az érintett a személyes adatok pontosítását kéri, arra az időre, amíg a Vállalkozó ellenőrizni tudja az adatok pontosságát,
* az adatkezelés jogszerűsége megszűnt, de az érintett nem a törlést, hanem az adatfelhasználás korlátozását kéri.

Amennyiben a Vállalkozónál valamely személyes adat korlátozás alá kerül, azt a tárolás kivételével csak az érintett hozzájárulásával vagy jogi igényekkel kapcsolatos intézkedések, illetve más természetes vagy jogi személy jogainak védelme érdekében lehet kezelni. **(„ az érintettnek az adatkezelés korlátozásához való joga”)**

A Vállalkozó minden olyan esetben, amikor az általa kezelt személyes adatokkal kapcsolatban helyesbítésre, törlésre vagy adatkezelés korlátozásra kerül sor erről tájékoztatja az összes olyan címzettet, amellyel az a személyes adatot közölte, annak érdekében, hogy a címzettek is végrehajthassák az adatokkal kapcsolatban szükséges intézkedéseket.

A Vállalkozó az érintett kérése alapján biztosítja, hogy a rá vonatkozó és a Vállalkozó rendelkezésére bocsátott személyes adatokat tagolt, széles körben használt, géppel olvasható formátumban megkaphassa, illetve ugyancsak az érintett kérésére ezeket az adatokat az érintett által meghatározott más adatkezelőnek továbbítja**.(„az érintett adathordozhatósághoz való joga”)**

A Vállalkozó biztosítja – amennyiben erre sor kerül-, hogy az érintett tiltakozhasson személyes adatainak közvetlen üzletszerzés céljára való felhasználása ellen. Ebben az esetben a személyes adat ilyen célra a továbbiakban nem kezelhető. **(„ az érintett tiltakozáshoz való joga”)**

Az érintettnek joga van arra, hogy a Vállalkozó **őt érintő személyes adat kezelése ellen panaszt** tegyen a Felügyeleti Hatóságnál, illetve bírósági jogorvoslattal éljen a Vállalkozó vagy adatfeldolgozója ellen, ha úgy látja, hogy azok adatkezelése nem felel meg az adatvédelmi jogszabályok előírásainak. A bírósági eljárás kezdeményezése esetén a bíróság soron kívül jár el és a per a lakóhely vagy a tartózkodási hely szerinti törvényszék előtt is megindítható.

A Felügyeleti Hatóság:

Nemzeti Adatvédelmi és Információszabadság Hatóság

1125. Budapest, Szilágyi Erzsébet fasor 22/C.

Telefonszám: +36 1 391 1400

Fax: +36 1 391 1410

Honlap: naih.hu

A Vállalkozó az érintett személyes adatkezeléssel kapcsolatos kérelmének előterjesztésével kapcsolatosan az alábbiak szerint intézkedik:

* a Vállalkozó főszabályként a kérelem beérkezésétől számított egy hónapon belül tájékoztatja az érintettet a kérelme alapján hozott intézkedésekről,
* amennyiben a kérelemben foglaltak összetettsége vagy a kérelmek nagy száma ezt indokolja a határidő két hónappal meghosszabbítható,
* amennyiben az érintett a kérelmét elektronikus úton nyújtotta be a Vállalkozó is elektronikus úton válaszol, kivéve, ha az érintett azt másként kéri,
* a Vállalkozó válaszában felhívja az érintett figyelmét a rendelkezésére álló jogorvoslati lehetőségekre,
* ha a Vállalkozónak megalapozott kétségei vannak a kérelmet benyújtó személy kilétével kapcsolatban, további megerősítő információkat kérhet személyazonossága megerősítésére,
* a Vállalkozó az érintett kérelmére tett intézkedéseket díjmentesen biztosítja, ha azonban az érintett kérelme nyilvánvalóan megalapozatlan vagy többszörösen ismétlődő, a Vállalkozó adminisztrációs díjat számíthat fel vagy megtagadhatja a kérelem alapján történő intézkedést.

A Társaság adatfeldolgozója:

**A VÁLLAKOZÓ HONLAPJÁVAL, KÖZÖSSÉGI OLDALÁVAL KAPCSOLATOS ADATKEZELÉS**

A Vállalkozó az üzemeltetett honlapján alkalmaz rövid adatfájlokat, sütiket (cookie ), amelyeket a honlapja a felhasználók számítógépén, azok engedélyével helyez el. A sütik használatáról, az alkalmazott sütik fajtáiról és az azokról való részletes ismeretszerzés lehetőségeiről a Vállalkozó a Honlapján a sütik alkalmazásáról szóló figyelmeztetésben a rákattintásra nyíló TOVÁBBI INFORMÁCIÓK menüpontban ad tájékoztatást.

A honlapon lehetőség van közvetlen kérdés, vagy igény megjelölésére is, néhány személyes adat megadása után.

A Vállalkozó honlapján kezelt személyes adatok:

* a közvetlen kérdést, kérést, igényt megfogalmazók neve(cégneve), telefonszáma, e-mail címe, és az üzenetbe esetleg belefoglalt személyes adata.

A személyes adatok kezelésének célja:

* az ügyfelek irányában történő bizalom építés,
* kapcsolat építés a meglévő, illetve jövendő ügyfelekkel,
* válaszadás a feltett kérdésre, kérés teljesítése, új ügyfélkapcsolat megteremtése.

Az adatkezelés jogalapja:

* az érintettek önkéntes és kifejezett hozzájárulása.

Az adatkezelés címzettje: a Vállalkozó.

A személyes adatok kezelésének időtartama:

* az érintett hozzájárulásának visszavonásáig,
* a feltett kérdés megválaszolásáig, az igény kielégítéséig.

A Vállalkozó tevékenységének megismertetése, népszerűsítése, illetve szakmai tevékenységének elősegítése érdekében jelen van a Facebookon. Az oldalak látogatói által ott közzétett személyes adatokat a Vállalkozó nem kezeli. A látogatókra a közösségi oldal Adatvédelmi- és Szolgáltatási Feltételei vonatkoznak.

Jogellenes vagy sértő tartalom közlése esetén a Vállalkozó előzetes figyelmeztetés vagy értesítés nélkül kizárhatja a látogatót az oldalról, illetve törölheti a bejegyzését.

A Vállalkozó nem felel a közösségi oldalak felhasználói által közzétett jogszabályt sértő adattartalmakért, hozzászólásokért. A Vállalkozó továbbá nem felel semmilyen a közösségi oldalak működéséből eredő hibáért, üzemzavarért, illetve a rendszer működéséből eredő problémáért.

A Vállalkozó Honlapja alján a Honlap készítője üzleti megfontolásokból további honlapok kattintás általi meglátogatását tette lehetővé. A Vállalkozó kizár minden felelősséget ezen honlapok adatvédelmi megfelelősége tekintetében, függetlenül attól, hogy azok a saját Honlapján keresztül is elérhetők.

**A VÁLLALKOZÓHOZ ÁLLÁSPÁLYÁZATOT BENYÚJTÓKKAL KAPCSOLATOS ADATKEZELÉS**

A Vállalkozó ebben a feladatkörében eljárva kezeli a hozzá felvételre jelentkező természetes személyek adatait.

A kezelt személyes adatok:

* a természetes személy neve,
* születési ideje,
* születési helye,
* anyja leánykori neve,
* adóazonosító jele,
* TAJ száma,
* lakcíme.

Az adatkezelés célja: jelentkezés, pályázat elbírálása, a munkahely elnyerése.

Az adatkezelés jogalapja: munkaügyi jogszabályok rendelkezései.

Az adatok címzettje: a Vállalkozó.

 Az adatok kezelésének időtartama: a jelentkezés, a pályázat elbírálásáig. A kiválasztásra nem kerülő jelöltek személyes adatait törölni kell, ugyanígy kell eljárni annak a pályázónak az adataival, aki a pályázat időtartama alatt a pályázatát visszavonta.

 A pályáztatás lezárulta és az eredmény kihirdetése után a pályázók személyi adatait a Vállalkozó csak a pályázók önkéntes és kifejezett hozzájárulása birtokában kezelheti tovább.

 A hozzájárulást a felvételi eljárás lezárásáról küldött értesítésben kéri a Vállalkozó megfelelő határidőt hagyva a válaszra. Ebben meg kell határozni a továbbkezelés ésszerű időtartamát is. Amennyiben az érintett a levélre nem válaszol vagy a továbbkezeléshez nem adja meg a hozzájárulását a személyes adatait a Vállalkozó törli.

**A VÁLLALKOZÓVAL MUNKAVISZONYBAN ÁLLÓKRA VONATKOZÓ ADATKEZELÉS**

A Vállalkozó a munkavállalóktól kizárólag olyan adatokat kér, tart nyilván és kezel, amelyek a munkaviszony létesítéséhez, fenntartásához, megszüntetéséhez, valamint szociális- jóléti juttatások biztosításához szükségesek, jogszabályi rendelkezéseken alapulnak és nem sértik a munkavállalók személyhez fűződő jogait.

A kezelt személyes adatok:

* személyes adatok,
* jogviszony adatok,
* munkakör adatok,
* munkaidő adatok,
* munkarend adatok,
* bérezési adatok,
* adózással és járulék fizetéssel kapcsolatos adatok,
* SZHA kedvezmény adatok.

A személyes adatkezelés célja: munkaviszony létesítése, fenntartása.

A személyes adatkezelés jogalapja: a Munka Törvénykönyvének, az adózási és társadalombiztosítási jogszabályok rendelkezései.

A személyes adatok címzettjei: a Vállalkozó és könyvelési feladatokat ellátó adatfeldolgozója.

A személyes adatok kezelésének időtartama: a munkaviszony megszűnését követő 3 év, az adó, járulék kötelezettségekkel kapcsolatos adatok tekintetében 8 év, az ezekből folyó jogosultságokra vonatkozó személyes adatok pedig nem selejtezhetőek.

**A VÁLLALKOZÓVAL SZERZŐDÉSES VISZONYBAN ÁLLÓ MAGÁNSZEMÉLYEKKEL KAPCSOLATOS ADATKEZELÉS**

A kezelt személyes adatok:

* a szerződött személy vagy az egyéni vállalkozó neve,
* a szerződött személy állandó lakcíme vagy az egyéni vállalkozó székhelye,
* a szerződött személy adóazonosító jele vagy az egyéni vállalkozó adószáma,
* az egyéni vállalkozó nyilvántartási száma,
* a szerződés összege,
* a bankszámla száma.

A személyes adatkezelés célja: a szerződés megkötése, teljesítése.

A személyes adatkezelés jogi alapja: a Ptk. hatályos rendelkezései.

A személyes adatok címzettjei: a Vállalkozó és a könyvelési, adózási feladatokkal megbízott adatfeldolgozója.

A személyes adat kezelésének időtartama: a szerződés megszűnését követő 5 év.

A szerződés megkötésekor a Vállalkozó tájékoztatja a vele szerződő természetes személyt az adatkezelés céljáról, jogalapjáról, az adatkezelés várható időtartamáról és az adatok adatfeldolgozóhoz való továbbításáról.

**JOGI SZEMÉLY ÜGYFELEK TERMÉSZETES SZEMÉLY KÉPVISELŐI SZERZŐDÉSBEN RÖGZÍTETT ADATAINAK KEZELÉSE**

A kezelt személyes adatok:

* a természetes személy neve,
* telefonszáma,
* e-mail címe.

A személyes adatok kezelésének célja: a Vállalkozó jogi személy ügyfelével kötött szerződésének megkötése, teljesítése, a gördülékeny üzleti kapcsolattartás.

A személyes adatok kezelésének jogi alapja: a Ptk. hatályos rendelkezései.

A személyes adatok címzettjei: a Vállalkozó és könyvelési, adózási feladatokat ellátó adatfeldolgozója.

A személyes adat kezelésének időtartama: a szerződéses viszony, illetve a természetes személy képviseleti jogának megszűnését követő 5 év.

A VÁLLALKOZÓ ÜZLETHELYSÉGÉBEN ALKALMAZOTT KAMERÁS MEGFIGYELÉS SZABÁLYAI

A Vállalkozó üzlethelységében a vagyonbiztonság követelményeinek érvényre juttatása, az esetlegesen bekövetkező balesetek körülményeinek tisztázása érdekében kamerarendszert alkalmaz.

A kamerarendszer működtetésének jogszabályi háttere:

* a 2012. évi I. tv. a Munka Törvénykönyve (a továbbiakban: Mttv),
* a 2005. évi CXXXIII. tv. a személy- és vagyonvédelmi, valamint a magánnyomozói tevékenység szabályairól (a továbbiakban: Szvtv),
* a 2011. évi CXII. tv. az információs önrendelkezési jogról és az információszabadságról (a továbbiakban: Infotv.),
* az Európai Parlament és a Tanács(EU) 2016/679 rendelete (a továbbiakban: GDPR).

A kamerarendszer működtetésének szabályait külön kameraszabályzat tartalmazza, amely elolvasható a Vállalkozó Honlapján, illetve a Vállalkozó üzlethelységében.